Ehdotus neuvoston asetus Euroopan yhteisön ja Gabonin tasavallan hallituksen välisessä Gabonin rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 3 päivän joulukuuta 2001 ja 2 päivän joulukuuta 2005 väliseksi ajaksi koskevan pöytäkirjan tekemisestä /* KOM/2001/0765 lopull. - CNS 2001/0301 */



Virallinen lehti nro 075 E , 26/03/2002 s. 0373 - 0382



Ehdotus NEUVOSTON ASETUS Euroopan yhteisön ja Gabonin tasavallan hallituksen välisessä Gabonin rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 3 päivän joulukuuta 2001 ja 2 päivän joulukuuta 2005 väliseksi ajaksi koskevan pöytäkirjan tekemisestä (komission esittämä) PERUSTELUT Euroopan yhteisön ja Gabonin tasavallan välisen kalastussopimuksen liitteenä olevan pöytäkirjan voimassaolo päättyy 2.12.2001. Sopimuspuolten välinen uusi pöytäkirja on parafoitu 20.9.2001 EY:n alusten Gabonin tasavallan vesillä harjoittaman kalastustoiminnan teknisten ja taloudellisten edellytysten vahvistamiseksi 3.12.2001 ja 2.12.2005 väliseksi ajaksi. Näillä perusteilla komissio ehdottaa, että neuvosto hyväksyisi tämän uuden pöytäkirjan. Ehdotus neuvoston päätökseksi uuden pöytäkirjan väliaikaisesta soveltamisesta siihen asti, kun se tulee lopullisesti voimaan, on tekeillä erillisessä menettelyssä. 2001/0301 (CNS) Ehdotus NEUVOSTON ASETUS Euroopan yhteisön ja Gabonin tasavallan hallituksen välisessä Gabonin rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 3 päivän joulukuuta 2001 ja 2 päivän joulukuuta 2005 väliseksi ajaksi koskevan pöytäkirjan tekemisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan yhdessä sen 300 artiklan 2 kohdan ja 3 kohdan ensimmäisen alakohdan kanssa, ottaa huomioon komission ehdotuksen [1], [1] EYVL C ottaa huomioon Euroopan parlamentin lausunnon [2] [2] EYVL C sekä katsoo seuraavaa: (1) Euroopan yhteisön ja Gabonin tasavallan Gabonin rannikon edustalla harjoitettavaa kalastusta koskevan sopimuksen [3] mukaisesti sopimuspuolet ovat neuvotelleet tähän sopimukseen sen liitteenä olevan pöytäkirjan soveltamisjakson päättyessä tehtävistä muutoksista tai lisäyksistä. [3] EYVL L 308, 18.11.1998, s. 4. (2) Näiden neuvottelujen tuloksena 20 päivänä syyskuuta 2001 parafoitiin uusi pöytäkirja, jolla vahvistetaan edellä mainitussa sopimuksessa määrätyt kalastusmahdollisuudet ja taloudellinen korvaus 3 päivän joulukuuta 2001 ja 2 päivän joulukuuta 2005 väliseksi ajaksi. (3) On yhteisön edun mukaista hyväksyä tämä pöytäkirja. (4) Olisi määriteltävä jäsenvaltioiden kalastusmahdollisuuksien jakoperusteet, ON ANTANUT TÄMÄN ASETUKSEN: 1 artikla Hyväksytään yhteisön nimissä Euroopan yhteisön ja Gabonin tasavallan välisessä Gabonin rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 3 päivän joulukuuta 2001 ja 2 päivän joulukuuta 2005 väliseksi ajaksi koskeva pöytäkirja. Pöytäkirjan teksti on tämän asetuksen liitteenä. 2 artikla Jaetaan pöytäkirjassa vahvistetut kalastusmahdollisuudet jäsenvaltioiden kesken seuraavasti: >TAULUKON PAIKKA> Jos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset. 3 artikla Tämän pöytäkirjan nojalla kalastavien jäsenvaltioiden on ilmoitettava kaikkien Gabonin kalastusvyöhykkeellä pyytämiensä kalakantojen saaliiden määrät komissiolle 14 päivänä maaliskuuta 2001 annetussa komission asetuksessa (EY) N:o 500/2001 [4] säädettyjen yksityiskohtaisten sääntöjen mukaisesti. [4] EYVL L 73, 15.3.2001, s. 8. 4 artikla Neuvoston puheenjohtajalla on oikeus nimetä ne henkilöt, joilla on valtuudet allekirjoittaa pöytäkirja yhteisöä sitovasti. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja PÖYTÄKIRJA Euroopan yhteisön ja Gabonin tasavallan välisessä Gabonin rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 3 päivän joulukuuta 2001 ja 2 päivän joulukuuta 2005 väliseksi ajaksi 1 artikla Sopimuksen 2 artiklan perusteella myönnetyt kalastusmahdollisuudet ovat 3 päivänä joulukuuta 2001 alkavana nelivuotiskautena seuraavat: a) pohjakalojen pakastustroolarit, jotka kalastavat äyriäisiä ja pääjalkaisia: 1 200 bruttorekisteritonnia kuukaudessa vuotuisena keskiarvona; b) nuottaa käyttävät tonnikalan pakastusalukset: 38 alusta, c) pintasiima-alukset: 26 alusta. 2 artikla 1. Sopimuksen 7 artiklassa tarkoitetuksi taloudelliseksi korvaukseksi vahvistetaan vuosittain 1 262 500 euroa, josta 378 750 euroa korvauksen rahallista osuutta ja 883 750 euroa tämän pöytäkirjan 3 artiklassa tarkoitettuihin toimiin. Taloudellinen korvaus tonnikalan kalastuksesta on 787 500 euroa vuodessa ja kattaa 10 500 tonnin tonnikalasaaliin vuodessa Gabonin vesillä. Jos yhteisön alusten Gabonin yksinomaisella talousvyöhykkeellä tämän pöytäkirjan mukaisesti kalastamien tonnikalasaaliiden vuotuinen määrä ylittää kyseisen määrän, edellä tarkoitettua taloudellista korvausta lisätään vastaavasti 75 eurolla lisätonnia kohden. 2. Taloudellinen korvaus maksetaan viimeistään 30 päivänä huhtikuuta vuosina 2002, 2003, 2004 ja 2005. Sen käyttö kuuluu Gabonin tasavallan hallituksen yksinomaiseen toimivaltaan. Korvaus maksetaan Gabonin tasavallan valtionkassaan tilille "merikalastus, numero 47069 X". 3 artikla 1. Taloudellisen korvauksen määrästä rahoitetaan seuraavat toimet siten, että vuosittain käytetään 883 750 euroa seuraavan erittelyn mukaisesti: a) Gabonin yksinomaisen talousvyöhykkeen biologisen ja kalavaroja koskevan tietämyksen lisäämiseen tarkoitettujen tieteellisten ja teknisten ohjelmien rahoittaminen: 141 400 euroa; b) kalastusvyöhykkeiden suojelu- ja valvonta-ohjelma: 220 937 euroa; c) kalastuksesta vastaavan hallinnon tukeminen: 220 937 euroa; d) apurahat ja harjoittelujaksot kalastukseen liittyvien tieteellisillä, teknisillä ja taloudellisilla aloilla: 70 700 ecua; e) Gabonin tasavallan osuus kansainvälisille kalastusjärjestöille: 44 188 euroa; f) Gabonin edustajien osallistumiskulut kalastusalan kansainvälisiin kokouksiin: 35 350 euroa; g) nuorten, pienimuotoista kalastusta ja vesiviljelyä harjoittavien kalastajien ammattikoulutukseen: 53 025 euroa; h) yksityisen pienimuotoisen kalastuksen ja vesiviljelyn tekninen tuki: 44 188 euroa; i) terveystarkastuksiin ja kalastustuotteiden laadunvalvontaan käytettävissä olevien voimavarojen lisääminen: 53 025 euroa. 2. Gabonin kalastuksesta vastaava ministeriö päättää toimista ja niihin vuosittain käytettävistä määristä ja antaa niistä komissiolle tiedon. 3. Vuotuiset korvausmäärät, d kohdassa mainittuja lukuun ottamatta, maksetaan valtionkassaan tilille "merikalastus, numero 47069 X" niiden käyttöä koskevan vuosiohjelman perusteella viimeistään 30 päivänä huhtikuuta vuosina 2002, 2003, 2004 ja 2005. Korvausmäärät, jotka mainitaan d kohdassa, maksetaan sitä mukaa kuin niitä käytetään. 4. Gabonin tasavallan kalastuksesta vastaava ministeriö toimittaa Euroopan komission Gabonin tasavallassa olevalle edustustolle viimeistään kolme kuukautta pöytäkirjan vuosipäivän jälkeen vuosikertomuksen toimien täytäntöönpanosta ja saavutetuista tuloksista. Euroopan komissio pidättää itsellään oikeuden pyytää Gabonin tasavallan kalastuksesta vastaavalta ministeriöltä näitä tuloksia koskevia lisätietoja ja tarkastella uudestaan kyseisiä maksuja näiden toimien tosiasiallisen täytäntöönpanon mukaan. 4 artikla Jos Euroopan yhteisö ei suorita 2 ja 3 artiklassa määrättyjä maksuja, tämän pöytäkirjan soveltaminen voidaan keskeyttää. 5 artikla 1. Jos jokin perustavanlaatuinen olosuhteiden muutos estäisi kalastustoiminnan harjoittamisen Gabonin yksinomaisella talousvyöhykkeellä, Euroopan yhteisö voi keskeyttää taloudellisen korvauksen maksamisen sen jälkeen kun sopimuspuolet ovat mahdollisuuksien mukaan neuvotelleet asiasta etukäteen. 2. Taloudellisen korvauksen maksamista jatketaan, kun tilanne on normalisoitunut ja sopimuspuolet ovat sopineet, että kalastustoimintaa voidaan jatkaa. 6 artikla Tämä pöytäkirja ja sen liite tulevat voimaan päivänä, jona sopimuspuolet ilmoittavat toisilleen tätä varten tarvittavien menettelyjen saattamisesta päätökseen. Sitä sovelletaan 3 päivästä joulukuuta 2001. LIITE EUROOPAN Yhteisön alusten kalastustoimintaa GABONIN kalastusvyöhykkeellä koskevat edellytykset 1. Lisenssihakemuksia ja lisenssin myöntämistä koskevat muodollisuudet Lisenssit, joilla Euroopan yhteisön jäsenvaltion lipun alla purjehtiva alus saa kalastaa Gabonin yksinomaisella talousvyöhykkeellä, haetaan ja myönnetään seuraavan menettelyn mukaisesti: Yhteisön toimivaltaiset viranomaiset toimittavat Euroopan komission Gabonin edustuston välityksellä Gabonin tasavallan kalastuksesta vastaavalle ministeriölle vähintään 15 päivää ennen haetun voimassaoloajan alkua hakemuksen jokaisen sellaisen aluksen osalta, joka haluaa kalastaa tämän sopimuksen nojalla. Hakemukset tehdään Gabonin tasavallan kalastuksesta vastaavan ministeriön tätä tarkoitusta varten toimittamilla, oheisen mallin mukaisilla lomakkeilla (lisäys 1). Gabonin tasavallan kalastuksesta vastaava ministeriö toimittaa allekirjoitetut lisenssit varustamoille tai näiden edustajille Euroopan komission Gabonin lähetystön välityksellä 15 työpäivän kuluessa hakemuksen jättämisestä. Varustajien edustajat ovat varustajien valitsemia luonnollisia tai oikeushenkilöitä. Lisenssi myönnetään tietylle alukselle, eikä sitä voi siirtää toiselle alukselle. Ylivoimaisen esteen sattuessa aluskohtainen lisenssi voidaan kuitenkin Euroopan yhteisön pyynnöstä korvata sellaiselle toiselle alukselle myönnettävällä lisenssillä, jolla on samat ominaisuudet. Korvattavan aluksen varustajan on palautettava peruutettu lisenssi Gabonin tasavallan kalastuksesta vastaavalle ministeriölle Euroopan komission lähetystön välityksellä. Uudesta lisenssistä on käytävä ilmi: - myöntämispäivä, - se, että tällä lisenssillä kumotaan ja korvataan toiselle alukselle myönnetty lisenssi. Tässä tapauksessa ei peritä uutta ennakkoa. Lisenssi on säilytettävä jatkuvasti aluksella. Kun Gabonin tasavallan kalastuksesta vastaava ministeriö on saanut Euroopan komission ilmoituksen ennakosta, alus myös kirjataan kalastamaan oikeutettujen alusten luetteloon, joka toimitetaan kalastuksen valvonnasta vastaaville Gabonin viranomaisille. Lisenssin alkuperäiskappaletta odotettaessa on mahdollista saada faksijäljennös myönnetystä lisenssistä; tämä jäljennös, joka oikeuttaa aluksen kalastamaan alkuperäisen asiakirjan saamiseen asti, on säilytettävä aluksella. 2. Nuottaa käyttäviin tonnikala-aluksiin ja pintasiima-aluksiin sovellettavat määräykset 1. Lisenssit ovat voimassa yhden vuoden. Ne voidaan uusia. 2. Maksu on 25 euroa Gabonin tasavallan kalastusvyöhykkeellä kalastettua tonnia kohden. Siihen sisältyvät kansalliset ja paikalliset verot lukuun ottamatta satamamaksuja ja palveluja. 3. Gabonin tasavallan kalastuksesta vastaava ministeriö ilmoittaa tämän maksun suorittamista koskevat yksityiskohdat, erityisesti pankkitilit ja käytettävät valuutat. 4. Nuottaa käyttävien tonnikala-alusten ja pintasiima-alusten lisenssit myönnetään, kun kiinteämääräinen vuotuinen ennakkomaksu 2 600 euroa nuottaa käyttävästä tonnikala-aluksesta ja 1 100 euroa pintasiima-aluksesta on maksettu; nämä maksut vastaavat: - 104 tonnin vuotuista saalista nuottaa käyttävien tonnikala-alusten osalta, - 44 tonnin vuotuista saalista pintasiima-alusten osalta. 3. Saalisilmoitukset ja tonnikala-alusten varustamoiden maksamien maksujen tilitys Aluksen päällikkö täyttää lisäyksessä 2 olevan ICCAT-mallin mukaisen kalastuslomakkeen jokaiselta Gabonin yksinomaisella talousvyöhykkeellä vietetyltä kalastusjaksolta. Päiväkirjaa on pidettävä vaikka saalista ei saataisikaan. Selvästi täytetyt ja aluksen päällikön allekirjoittamat lomakkeet on lähetettävä 45 vuorokauden kuluessa Gabonin yksinomaisella talousvyöhykkeellä vietetyn kalastusjakson päättymisestä Gabonin tasavallan kalastuksesta vastaavalle ministeriölle Euroopan komission Gabonin tasavallassa olevan lähetystön välityksellä sekä käsittelyä varten johonkin seuraavista tutkimuslaitoksista: Institut de Recherche pour le Développement (IRD), Instituto Español de Oceanografia (IEO) tai Instituto Português de Investigacão Marítima (IPIMAR). Jos näitä määräyksiä ei noudateta, Gabonin tasavallan kalastuksesta vastaava ministeriö pidättää itsellään oikeuden peruuttaa väliaikaisesti määräystä rikkoneen aluksen lisenssi, kunnes muodollisuudet on täytetty, ja soveltaa kansallisen lainsäädännön mukaisia seuraamuksia. Tästä on viipymättä ilmoitettava Euroopan komission Gabonin tasavallassa olevalle lähetystölle. Jäsenvaltioiden on ilmoitettava Euroopan komissiolle ennen kunkin vuoden 15 päivää huhtikuuta kuluneen vuoden saaliit tonneina niin kuin tieteelliset instituutit ovat ne vahvistaneet. Komissio tilittää näiden tietojen perusteella kalastusvuoden vastaavat maksut Gabonin tasavallan kalastuksesta vastaavalle ministeriölle. Varustamot saavat viimeistään huhtikuun lopussa ilmoituksen komission tilityksestä, ja niillä on 30 päivää aikaa täyttää taloudelliset velvoitteensa. Jos tosiasiallisen kalastustoiminnan mukainen loppusumma on ennakkomaksua pienempi, erotusta ei palauteta varustamolle. 4. Pohjakalalajien pakastustroolareihin sovellettavat määräykset a) Pakastustroolarien lisenssit ovat voimassa yhden vuoden, kuusi kuukautta tai kolme kuukautta. Ne voidaan uusia. b) Maksu yhden vuoden lisenssistä on 168 euroa/brt alusta kohti. Lisenssimaksut yhtä vuotta lyhyemmille ajanjaksoille maksetaan suhteutettuina ajanjakson pituuteen. Kyseisiä lisenssimaksuja korotetaan 3 prosenttia puolen vuoden lisenssin osalta ja 5 prosenttia kolmen kuukauden lisenssin osalta. 5. Troolarien varustajien saalisilmoitukset Troolareiden, jotka saavat sopimuksen nojalla kalastaa Gabonin yksinomaisella talousvyöhykkeellä, on ilmoitettava saalistietonsa kalastuksesta vastaavalle ministeriölle Euroopan komission Gabonissa olevan lähetystön välityksellä lisäyksessä 3 olevan mallin mukaisella ilmoituksella. Nämä ilmoitukset on tehtävä kuukausittain, ja ne on toimitettava edelleen vähintään kerran kolmen kuukauden jakson aikana. 6. Tarkastukset ja valvonta Kaikkien Gabonin tasavallan yksinomaisella talousvyöhykkeellä kalastavien Euroopan yhteisön alusten on sallittava kalastustoiminnan tarkastamisesta ja valvonnasta vastaavien Gabonin virkamiesten alukselle pääsy ja helpotettava näiden tehtävien suorittamista. Virkamies ei saa viipyä aluksella kauemmin kuin saaliiden tarkastamiseen pistokokein sekä muihin kalastustoimintaan liittyviin tarkastuksiin tarvittavan ajan. 7. Tarkkailijat Gabonin yksinomaisella talousvyöhykkeellä kalastavien nuottaa käyttävien tonnikala-alusten ja pintasiima-alusten on Gabonin viranomaisten pyynnöstä otettava alukselle tarkkailija, joka on samassa asemassa kuin aluksen päällystö. Gabonin viranomaiset vahvistavat tarkkailijan aluksellaoloajan, mutta tämä aika ei kuitenkaan yleensä saa kestää kauemmin kuin tarkkailijan tehtävien suorittaminen edellyttää. Aluksella olleessaan tarkkailija: - tekee havaintoja alusten kalastustoiminnasta, - tarkistaa kalastusta harjoittavien alusten sijainnin,, - ottaa näytteitä biologisiin tarkoituksiin tieteellisten ohjelmien mukaisesti, - laatii luettelon käytetyistä pyydyksistä, - tarkastaa Gabonin vyöhykettä koskevat saalistiedot kalastuspäiväkirjasta. Aluksella olonsa aikana tarkkailijan on: - kaikin mahdollisin tavoin huolehdittava siitä, että hänen alukseen tulonsa ja siellä olonsa ei keskeytä tai haittaa kalastustoimintaa, - oltava vahingoittamatta aluksella olevia varusteita ja laitteistoja sekä kunnioitettava kaikkien aluksen asiakirjojen luottamuksellisuutta. - laadittava toimintakertomus, joka toimitetaan Gabonin toimivaltaisille viranomaisille ja jonka jäljennös toimitetaan Euroopan yhteisöjen komission Gabonin tasavallassa olevaan lähetystöön. Varustamo tai tämän edustaja ja Gabonin viranomaiset sopivat yhdessä tarkkailijan alukselle ottamista koskevista edellytyksistä. Jos varustamo ei pysty järjestämään tarkkailijan ottamista alukselle tai tämän jättämistä alukselta Gabonin viranomaisten kanssa yhteisesti sovitussa gabonilaisessa satamassa, varustamo vastaa tarkkailijan matkakuluista. Jos tarkkailija ei ilmesty sovittuun paikkaan sovittuna aikana tai sitä seuraavien kahdentoista tunnin kuluessa, varustamo vapautuu velvollisuudestaan ottaa kyseinen tarkkailija alukselle. Tarkkailijan palkan ja sosiaalimaksut maksaa Gabonin tasavallan toimivaltainen viranomainen. Aluksen päällikkö huolehtii kaikin hänen vastuulleen kuuluvin tavoin tarkkailijan fyysisestä ja henkisestä turvallisuudesta tämän suorittaessa tehtäviään. 8. Kalastusvyöhykkeet Pöytäkirjan 1 artiklassa tarkoitetuilla tonnikala-aluksilla on oikeus harjoittaa kalastustoimintaa yli 12 meripeninkulman päässä perusviivoista sijaitsevilla vesillä. Pöytäkirjan 1 artiklassa tarkoitetuilla troolareilla on oikeus harjoittaa kalastustoimintaa yli 6 meripeninkulman päässä perusviivoista sijaitsevilla vesillä. 9. Silmäkoot Pienin hyväksytty silmäkoko (silmä täysin levitettynä) on: a) 40 mm pakastustroolareissa, jotka pyytävät äyriäisiä; b) 60 mm pakastustroolareissa, jotka pyytävät pääjalkaisia. 10. Kalastusvyöhykkeelle tulo ja sieltä poistuminen Alusten on ilmoitettava vähintään 24 tuntia aikaisemmin Gabonin tasavallan kalastuksesta vastaavalle ministeriölle aikomuksestaan tulla Gabonin yksinomaiselle talousvyöhykkeelle tai poistua sieltä. Poistumisilmoituksen yhteydessä kunkin aluksen on ilmoitettava myös arvio Gabonin yksinomaiselle talousvyöhykkeellä pyytämistään saaliista. Ilmoitukset on tehtävä ensisijaisesti faksitse (+241-76 46 02), ja mikäli aluksella ei ole faksia, radioitse (radiokutsutunnus DGPA-6241 MH2) tai sähköpostitse (DGPA@internetgabon.com). Alusta, jonka todetaan harjoittavan kalastustoimintaa ja joka ei ole ilmoittanut siitä Gabonin tasavallan kalastuksesta vastaavalle ministeriölle, pidetään ilman lisenssiä olevana aluksena. Gabonin tasavallan kalastuksesta vastaavan ministeriön ja varustamojen on säilytettävä faksien jäljennökset tai radiolla annettujen tiedonantojen nauhoitukset, kunnes molemmat osapuolet ovat hyväksyneet 2 kohdassa tarkoitettujen maksujen lopullisen tilityksen. 11. Kielletyt vyöhykkeet Merenkulku öljynporausalueiden läheisyydessä on kielletty. Gabonin kalastuksesta vastaava ministeriö ilmoittaa näiden vyöhykkeiden rajat varustamoille kalastuslisenssin antamisen yhteydessä. Kielletyt alueet ilmoitetaan myös Euroopan komission Gabonin tasavallassa olevalle lähetystölle samoin kuin kaikki niiden rajojen muutokset, joista on ilmoitettava vähintään kaksi kuukautta ennen niiden soveltamista. 12. Biologinen palautumisaika 6-12 meripeninkulman vyöhyke: rannikkovyöhykkeeltä katkarapuja kalastavien troolareiden on noudatettava kahden kuukauden biologista palautumisaikaa, joka käsittää tammi- ja helmikuun, Gabonin lainsäädännön mukaisesti. 12-200 meripeninkulman vyöhyke: ei biologista palautumisaikaa. 13. Palvelujen käyttö Euroopan yhteisön alusten on pyrittävä mahdollisuuksien mukaan suorittamaan jälleenlaivaus ja hankkimaan tarvitsemansa toimitukset ja palvelut Gabonin tasavallan satamissa. 14. Menettely aluksen pysäyttämisen yhteydessä (1) Euroopan komission Gabonin tasavallassa olevalle lähetystölle on ilmoitettava kahden työpäivän kuluessa yhteisön ja kolmannen maan välisen kalastussopimuksen mukaisesti kalastavien yhteisön kalastusalusten kaikista pysäyttämisistä Gabonin tasavallan yksinomaisella talousvyöhykkeellä. Sille on toimitettava samanaikaisesti lyhyt selvitys pysäyttämiseen johtaneista olosuhteista ja syistä. (2) Oletettua rikkomusta koskevien todisteiden säilyttämiseksi tarkoitettuja toimenpiteitä lukuun ottamatta ei saa toteuttaa mitään aluksen päällikköä, miehistöä, lastia tai laitteita koskevia toimenpiteitä ennen kuin yhden työpäivän kuluessa edellä tarkoitettujen tietojen vastaanottamisesta on järjestetty Euroopan komission Gabonin tasavallassa olevan lähetystön ja kalastuksesta vastaavan ministeriön välinen sovittelukokous, johon voi myös osallistua kyseisen jäsenvaltion edustaja. Tässä kokouksessa osapuolet luovuttavat toisilleen kaikki asiakirjat ja tiedot, joista voi olla hyötyä tilanteeseen johtaneiden seikkojen selvittämisessä. Varustamolle tai tämän edustajalle on ilmoitettava kokouksen tuloksista sekä kaikista pysäyttämisen mahdollisesti aiheuttamista toimenpiteistä. (3) Ennen oikeustutkinnan aloittamista oletettu rikkominen on pyrittävä ratkaisemaan sopimusmenettelyllä. Menettely päätetään viimeistään kolmantena työpäivänä pysäyttämisestä. (4) Jos asiaa ei ole mahdollista ratkaista sovintomenettelyllä ja jos aluksen päällikkö haastetaan Gabonin toimivaltaiseen tuomioistuimeen, toimivaltainen viranomainen vahvistaa kahden työpäivän kuluessa sovintomenettelyn päättymisestä kohtuullisen pankkivakuuden, joka varustamon on asetettava oikeuden päätöstä odotettaessa. Kalastuksesta vastaava ministeriö vapauttaa vakuuden, jos kyseisen aluksen päällikkö oikeuden päätöksellä vapautetaan. (5) Alus ja sen miehistö vapautetaan: - yhteistoimintakokouksen päätyttyä, jos todetut seikat sen sallivat, - tai mahdollisen sakkomaksun vastaanottamisen jälkeen (sovintomenettely), - tai kun vakuus on asetettu (oikeudellinen menettely). (6) Jos joku osapuolista katsoo, että edellä mainitun menettelyn soveltaminen aiheuttaa ongelmia, se voi pyytää kiireellisesti neuvotteluja sopimuksen 9 artiklan nojalla. Lisäys 1 KALASTUSMINISTERIÖ Kalastuslisenssihakemus ulkomaisille teollisuuskalastusaluksille 1. Laivanvarustajan nimi: 2. Laivanvarustajan osoite: 3. Varustajan edustajan tai paikallisen asiamiehen nimi: 4. Varustajan edustajan tai paikallisen asiamiehen osoite: 5. Päällikön nimi: 6. Aluksen nimi: 7. Rekisterinumero: 8. Rakennuspäivä ja -paikka: 9. Lippuvaltio: 10. Rekisteröintisatama: 11. Varustamon satama: 12. Kokonaispituus: 13. Leveys: 14. Bruttovetoisuus: 15. Nettovetoisuus: 16. Ruuman kapasiteetti: 17. Jäähdytys- ja jäädytysteho: 18. Konetyyppi ja -teho: 19. Pyydykset: 20. Miehistön lukumäärä: 21. Viestintäjärjestelmä: 22. Kutsutunnus: 23. Tunnistemerkit: 24. Toteutettavat kalastustoimet: 25. Purkamissatama: 26. Kalastusvyöhykkeet: 27. Pyydettävät lajit: 28. Voimassaoloaika: 29. Erityisedellytykset: Kalastusasiain pääosaston lausunto Kalastuksesta, maataloudesta ja maaseudun kehittämisestä vastaavan ministeriön huomautuksia: Lisäys 2 >TAULUKON PAIKKA> Lisäys 3 >TAULUKON PAIKKA> SAALISILMOITUS VARUSTAMO:_____________________ALUS:_______________________________ PÄÄLLIKKÖ:_______________________KUUKAUSI:____________________________ TULOPÄIVÄ:______________________LÄHTÖPÄIVÄ:_________________________ TIETOJENKERUUPÄIVÄ:__________________________________________________ KALASTUSPAIKKA:__________PITUUS_____________LEVEYS_________________ >TAULUKON PAIKKA> SÄÄDÖKSEEN LIITTYVÄ RAHOITUSSELVITYS Politiikan ala(t): Eräiden yhteisön politiikkojen ulkoiset osat Toimet: Kansainväliset kalastussopimukset Toimenpiteen nimi: Kalastusmahdollisuuksien ja taloudellisen korvauksen vahvistamista koskeva EY:n ja Gabonin tasavallan välisen kalastussopimuksen pöytäkirja 1. BUDJETTIKOHTA / -KOHDAT B78000: "Kansainväliset kalastussopimukset" 2. NUMEROTIEDOT 2.1 Toimenpiteen kokonaismäärärahat (B osa): 5,050 milj. euroa MSM/MM 2.2 Toimenpiteen soveltamisaika: 2001-2005 2.3 Monivuotinen kokonaismenoarvio: 5,050 milj. euroa a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1) Milj. euroa (kolmen desimaalin tarkkuudella) >TAULUKON PAIKKA> b) Tekninen ja hallinnollinen apu ja tukimenot (vrt. kohta 6.1.2) >TAULUKON PAIKKA> >TAULUKON PAIKKA> Henkilöstö- ja muiden hallintomenojen kokonaisvaikutus rahoitukseen(vrt. kohdat 7.2 ja 7.3) >TAULUKON PAIKKA> >TAULUKON PAIKKA> 2.4 Yhteensopivuus ohjelmasuunnitelman ja rahoitusnäkymien kanssa |X| Ehdotus on tehdyn ohjelmasuunnitelman mukainen. | | Ehdotus edellyttää rahoitusnäkymien kyseisen otsakkeen ohjelmasuunnitelman muuttamista, | | ja tämä voi edellyttää toimielinten sopimuksen määräysten soveltamista. 2.5 Vaikutukset tuloihin |X| Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat). TAI | | Vaikutukset tuloihin ovat seuraavat: - Huom.: Tuloihin kohdistuvan vaikutuksen laskutapaa koskevat täsmennykset ja huomautukset on liitettävä tähän rahoitusselvitykseen erillisellä lehdellä... Milj. euroa (yhden desimaalin tarkkuudella) >TAULUKON PAIKKA> (Kaikki asianomaiset budjettikohdat ilmoitetaan ja taulukkoon lisätään tarvittaessa rivejä, jos toimenpide kohdistuu useampaan budjettikohtaan.) 3. BUDJETTITIEDOT >TAULUKON PAIKKA> 4. OIKEUSPERUSTA Perustamissopimuksen 37 artikla yhdessä sen 300 artiklan 2 kohdan ja 3 kohdan ensimmäisen alakohdan kanssa Sopimus Gabonin kanssa (EYVL L 308, 18.11.1998) 5. KUVAUS JA PERUSTELUT 5.1 Yhteisön toiminnan tarve 5.1.1 Toiminnan tavoitteet Euroopan yhteisön ja Gabonin tasavallan välistä kalastussopimusta koskevan pöytäkirjan voimassaolo päättyy 2 päivänä joulukuuta 2001. Euroopan yhteisö ja Gabonin tasavallan hallitus ovat käyneet Euroopan yhteisön ja Gabonin tasavallan hallituksen välisen Gabonin rannikon edustalla harjoitettavaa kalastusta koskevan sopimuksen mukaisesti neuvotteluja määritelläkseen kyseiseen sopimukseen tehtävät muutokset tai lisäykset. Pöytäkirjan uusimisen tarkoituksena on antaa yhteisön varustajille mahdollisuus jatkaa (erityisesti tonnikalaan kohdistuvaa) kalastustoimintaa Gabonin yksinomaisella talousvyöhykkeellä sekä saada uusia, erityisesti pohjatroolikalastusta koskevia kalastusmahdollisuuksia Librevillessä 18-20 päivänä syyskuuta 2001 käytyjen neuvottelujen päätteeksi komission yhteisön nimissä ja Gabonin neuvottelijoiden parafoimassa pöytäkirjassa kuvattujen yksityiskohtaisten sääntöjen mukaisesti. 5.1.2 Ennakkoarviointiin liittyvät toimenpiteet Komission kalastuksen pääosaston toimivaltaiset yksiköt ovat arvioineet ensimmäisen, päättymässä olevan kauden 1998/2001 pöytäkirjan. Pöytäkirjaan 1998-2001 kirjatut kalastusmahdollisuudet ovat 42 nuottaa käyttävää tonnikala-alusta ja 33 pintasiima-alusta. Siitä käy ilmi, että keskikäyttö lisenssien määränä arvioituna on ollut tyydyttävä tärkeän nuottaa käyttävien tonnikala-alusten luokan osalta (70 %) mutta vaatimattomampi pintasiima-alusten luokan osalta (38 %). Korostettakoon, että saalismääränä ilmaistu käyttöaste on ollut erinomainen, ja se on jopa ylittänyt 9 000 tonnin vuotuisen viitesaalismäärän vuonna 1999. 5.1.3 Jälkiarvioinnin perusteella toteutetut toimenpiteet Kalastussopimuksia koskeva, syyskuussa 1999 valmistunut jälkiarviointiraportti (IFREMER) sisälsi joitakin päätelmiä, jotka otettiin huomioon Gabonin kanssa käydyissä neuvotteluissa. Niinpä esimerkiksi varustajien maksamia ennakkoja korotettiin ja kohdennettujen toimien valvontamenettelyitä parannettiin; näiden kohdennettujen toimien osuus on nykyisellään 70 prosenttia koko taloudellisesta korvauksesta. Kaikkia edellä mainitun arvioinnin tuloksia ei voida soveltaa Gaboniin. On erityisesti syytä korostaa, että tätä sopimusta käytetään hyvin tehokkaasti niin myönnettyjen lisenssien lukumäärinä kuin saaliinakin tarkasteltuna. Saaliit ovat jopa ylittäneet viitesaalismäärät. Tämän suotuisan tilanteen ansiosta viitesaalismääriin saatiin neuvoteltua korotus. 5.2 Suunnitellut toimet ja yhteisön rahoitustukea koskevat yksityiskohtaiset säännöt Tässä 20 päivänä syyskuuta 2001 parafoidussa pöytäkirjassa määrätään kalastusmahdollisuuksista 38:lle nuottaa käyttävälle tonnikala-alukselle ja 26:lle pintasiima-alukselle sekä 10 500 tonnin viitesaalismäärästä ja uuden, pohjatroolareita koskevan, 1 200 bruttorekisteritonnia kuukaudessa vuosittaisena keskiarvona (katkarapujen ja pääjalkaisten pyynti) käsittävän osan mukaan ottamisesta. Kokonaisuudessaan uusi pöytäkirja merkitsee kalastusmahdollisuuksien huomattavaa lisäystä edelliseen pöytäkirjaan verrattuna, mikä saalismääränä ilmaistun erinomaisen käyttöasteen johdosta on perusteltua. Uuden pöytäkirjan (2001-2005) mukaisesti EY maksaa taloudellista korvausta yhteensä 5 050 000 euroa neljässä vuodessa eli 1 262 500 euroa vuodessa, kun se edellisen pöytäkirjan (1998-2001) mukaisesti maksoi yhteensä 2 025 000 euroa kolmessa vuodessa eli 675 000 euroa vuodessa. Tästä summasta 70 prosenttia, eli 3 535 000 euroa (883 750 euroa vuodessa), on tarkoitettu Gabonin kalastusalan parantamiseen tähtäävien kohdennettujen toimien rahoittamiseen (tieteellisten ja teknisten ohjelmien rahoittaminen, kalastuksen seuranta ja valvonta, koulutusapurahojen ja -harjoitusjaksojen rahoittaminen, kalastustuotteiden laadunvalvonnan tukiohjelmat jne.). Nämä määrät maksetaan Gabonin viranomaisille vuotuisina erinä niiden käyttöä koskevan vuosiohjelman perusteella. Korvauksen 30 prosentin rahallinen osuus, eli 1 515 000 euroa (378 750 euroa vuodessa), maksetaan tarkoitusta varten avatulle tilille valtionkassaan vuosittain. Ensimmäinen maksuerä on suoritettava ennen 30 päivää huhtikuuta 2002. Uusi neljän vuoden pöytäkirja (aiemman kolmen asemesta) lisää myös taloudellista ja rahoituksellista vakautta. Lisäksi on syytä korostaa, että varustajien maksamat ennakot ovat nousseet (nuottaa käyttävät tonnikala-alukset 2 500 eurosta 2 600 euroon, pintasiima-alukset 800/1 100 eurosta 1 100 euroon ja uudet troolarit 168 euroon bruttorekisteritonnia kohti), mikä osaltaan tuo lisätuloja Gabonin talousarvioon. Kalastusmahdollisuuksien lisäämistä ja rahallista korvausta voidaan perustella useilla tekijöillä: 1. Jäsenvaltioiden etu: Sen jälkeen kun neuvottelut Marokon kanssa epäonnistuivat, muiden kalastussopimusten käyttöaste on kasvanut ja jäsenvaltioiden kiinnostus uusien kalastusmahdollisuuksien löytämiseen muiden sopimusten kautta on kasvanut merkittävästi. Itse asiassa suurin osa tätä uutta mahdollisuutta käyttävistä aluksista on alun perin harjoittanut kalastusta Marokon kanssa tehdyn sopimuksen nojalla. 2. Tonnikalanpyynti: Koska tonnikala on laajasti vaeltava laji, tonnikalanpyynnille on ominaista se, että tietyn vyöhykkeen saaliit voivat vaihdella suuresti kalastusvuodesta toiseen. Yhteisön alusten saaliita kolmannen maan vesillä ei siksi voi tietää ennalta. Sen vuoksi määrätään, kuten muissakin tonnikalanpyyntiä koskevissa sopimuksissa, että yhteisö maksaa arvioiduista saalismääristä (viitesaalismäärä) riippuvan kiinteän summan, joka lasketaan aikaisempien vuosien saalismäärien keskiarvosta. Jos saaliit ylittävät viitemäärät, yhteisö maksaa lisäkorvauksen, joka on suhteessa pyydettyyn liikamäärään. Jos suunnitellut saaliit eivät toteudu, kolmas maa pitää alunperin maksetun summan. Gabonin osalta viitemäärä on nostettu 1 500 tonniin vuodessa, mikä on nykyisen pöytäkirjan korkeiden, jopa viitemäärän ylittävien saalismäärien vuoksi perusteltua. Pyydetyn tonnikalatonnin yksikkökustannukseksi tulee yhteisön viitemäärän perusteella maksamat 75 euroa sekä laivanvarustajien maksamat 25 euroa. Tonnikalan kaupallinen arvo voi lajista riippuen vaihdella 500 euron ja 1 500 euron välillä. 3. Troolarit: Pöytäkirjaan sisältyvien uusien pohjakalastusmahdollisuuksien keskimääräinen yksikkökustannus, noin 395,8 euroa/brt, on selvästi alhaisempi kuin muiden kalastussopimusten vastaava yksikkökustannus. Lukua on verrattava myös katkarapujen ja pääjalkaisten kaupalliseen arvoon, joka lajista riippuen vaihtelee 3 500 euron ja 6 000 euron välillä tonnilta. Lisäksi troolikalastusmahdollisuuksien ilmoittaminen "kuukaudessa vuosittaisena keskiarvona" mahdollistaa paremman hyödynnettävyyden ja erittäin joustavan käytön. 4. Vastuullinen ja kestävä kalastus: Yhteisön kalastuksen jatkuvuuden kannalta on myös tärkeätä, että Gabonin tasavalta on päättänyt osoittaa 70 prosenttia taloudellisesta korvauksesta Gabonin kalastusalan kehittämiseen tarkoitettujen kohdennettujen toimien (tutkimuksen, valvonnan jne.) rahoittamiseen. 5. AKT-maat: Neuvoston määrittelemissä AKT-maiden kalastussopimusten neuvotteluja koskevissa suuntaviivoissa täsmennetään, että on otettava huomioon, että on yhteisön edun mukaista ylläpitää ja solmia kalastussuhteita kyseisten maiden kanssa. 5.3 Toteutusta koskevat yksityiskohtaiset säännöt Kyseisen pöytäkirjan täytäntöönpano kuuluu komission yksinomaiselle vastuulle, ja se huolehtii sen hoitamisesta niin Brysselissä kuin Gabonin tasavallassa sijaitsevassa lähetystössä olevan sääntömääräisen henkilökuntansa avulla. 6. RAHOITUSVAIKUTUKSET 6.1 Kokonaisrahoitusvaikutus, B osa (koko ohjelmakaudeksi) 6.1.1 Rahoitustuki EY, milj. euroa (kolmen desimaalin tarkkuudella) >TAULUKON PAIKKA> 6.2. Toimenpidekohtainen kustannuslaskelma, B osa (koko ohjelma kaudeksi) EY, milj. euroa (kolmen desimaalin tarkkuudella) >TAULUKON PAIKKA> 7. VAIKUTUKSET HENKILÖSTÖÖN JA HALLINTOMENOIHIN Henkilöstö- ja hallintoresursseihin liittyvät tarpeet on katettava hallinnoinnista vastaavalle pääosastolle myönnetyistä varoista. 7.1. Vaikutus henkilöstöresursseihin >TAULUKON PAIKKA> 7.2 Henkilöstön taloudellinen kokonaisvaikutus >TAULUKON PAIKKA> Määrät vastaavat 12 kuukauden kokonaismenoja. 7.3 Muut toimesta johtuvat hallintomenot >TAULUKON PAIKKA> Määrät vastaavat 12 kuukauden kokonaismenoja. (1) Mainittava komitean laji sekä ryhmä, johon se kuuluu. I. Yhteensä vuodessa (7.2 + 7.3) II. Toimen kesto III. Toimenpiteen kokonaiskustannukset (IxII) // 1 151 986 euroa 4 vuotta 4 607 944 euroa Ei ole mahdollista määritellä yhden pöytäkirjan vaikutusta siitä vastuullisen kalastuksen pääosaston yksikön työmäärään. Olemassa olevien kalastussopimusten uusiminen kuuluu yksikön tehtäviin mutta ei sinällään aiheuta erityisiä hallintomenoja. Jos pöytäkirjaa ei olisi tehty (parafoitu), se olisi myös aiheuttanut huomattavaa työmäärän lisääntymistä ja merkittäviä menoja virkamatkojen ja kokousten vuoksi. 8. SEURANTA JA ARVIOINTI 8.1 Seurantajärjestelmä Taloudellisen korvauksen rahallinen osuus (378 750 euroa vuodessa) ja kohdennettuihin toimiin myönnetyt määrät (883 750 euroa vuodessa) maksetaan vuosittain Gabonin viranomaisten ilmoittamalle tilille valtionkassaan. Kohdennettuihin toimiin myönnetyt määrät annetaan kalastuksesta vastaavan ministeriön käyttöön vuosittaisina erinä niiden käyttöä koskevan vuosiohjelman perusteella (ks. pöytäkirjan 8 artikla). Koulutusapurahojen ja -harjoittelujaksojen rahoitukseen tarkoitetut määrät maksetaan sitä mukaa kuin niitä käytetään. Todettakoon, että pöytäkirjan uudessa 5 artiklassa määrätään, että jos jokin perustavanlaatuinen olosuhteiden muutos estää kalastustoiminnan harjoittamisen, Euroopan yhteisö voi keskeyttää taloudellisen korvauksen maksamisen. Toimien täytäntöönpanosta ja saavutetuista tuloksista on laadittava niiden käyttöä koskeva raportti komissiolle kolmen kuukauden kuluessa pöytäkirjan allekirjoittamisen kustakin vuosipäivästä. Komissiolla on oikeus pyytää lisätietoja ja tarkastella uudestaan kyseisiä maksuja suunniteltujen toimien todellisen täytäntöönpanon perusteella. EY ja Gabonin tasavalta voivat tarvittaessa ja kaikissa pöytäkirjan täytäntöönpanoa koskevissa kysymyksissä kokoontua milloin tahansa sekakomiteassa pöytäkirjan asianmukaisen soveltamisen varmistamiseksi. 8.2 Arvioinnin yksityiskohtaiset säännöt ja arviointijaksot Kalastusmahdollisuuksien käyttöä arvioidaan jatkuvasti sekä lisenssien määrien että saaliiden ja niiden arvon perusteella. Ennen pöytäkirjan mahdollista uusimista vuonna 2005 se arvioidaan koko kauden (2001-2005) ajalta ottaen huomioon sekä tuloksista (saaliit ja niiden arvo) että vaikutuksista (luodut ja säilytetyt työpaikat sekä pöytäkirjan kustannusten ja saaliiden arvon välinen suhde) kertovat indikaattorit. Kohdennettujen toimien osalta, katso edellä olevaa. 9. PETOSTENVASTAISET TOIMENPITEET Koska yhteisö maksaa taloudellisen korvauksen suoraan vastineeksi tarjotuista kalastusmahdollisuuksista, kolmas maa saa käyttää sen haluamallaan tavalla. Sen on kuitenkin toimitettava yhteisölle kertomukset tiettyjen summien käytöstä pöytäkirjassa määrättyjen yksityiskohtaisten sääntöjen mukaisesti. Kaikkien pöytäkirjan 3 artiklassa tarkoitettujen toimien toteuttamisesta ja saaduista tuloksista on laadittava vuosittainen kertomus. Komissio pidättää itsellään oikeuden pyytää täydentäviä tietoja saaduista tuloksista ja tarkastella maksuja toimien todellisen täytäntöönpanon perusteella. Jäsenvaltioiden, joiden alukset harjoittavat sopimuksen puitteissa kalastustoimintaa, on lisäksi vahvistettava komissiolle alusten vetoisuustodistuksissa olevien tietojen täsmällisyys, jotta lisenssioikeudet voidaan laskea varmoin perustein. Pöytäkirjassa määrätään myös yhteisön alusten velvollisuudesta täyttää saalisilmoitukset (ja velvollisuudesta toimittaa ne komissiolle ja Gabonin viranomaisille). Saalisilmoitukset ovat perustana, kun tehdään lopullinen pöytäkirjaan liittyvien saaliiden määriä ja taloudellisia korvauksia koskeva laskenta.